CELEX: 62010TA0564(01)
Language: ro
Date: 2017-09-26 00:00:00
Title: Cauza T-564/10 RENV: Hotărârea Tribunalului din 26 septembrie 2017 – Quimitécnica.com și de Mello/Comisia („Concurență — Înțelegeri — Piața europeană a fosfaților pentru hrana animalelor — Amendă aplicată în solidar la capătul unei proceduri de tranzacție — Plată eșalonată — Decizie prin care se impune constituirea unei garanți bancare la o bancă ce dispune de un rating financiar «AA» pe termen lung — Acțiune în anulare — Act atacabil — Admisibilitate — Obligația de motivare — Proporționalitate”)

6.11.2017   
            
            
               RO
            
            
               Jurnalul Oficial al Uniunii Europene
            
            
               C 374/25
            
         Hotărârea Tribunalului din 26 septembrie 2017 – Quimitécnica.com și de Mello/Comisia
   (Cauza T-564/10 RENV) (1)
   
   ((„Concurență - Înțelegeri - Piața europeană a fosfaților pentru hrana animalelor - Amendă aplicată în solidar la capătul unei proceduri de tranzacție - Plată eșalonată - Decizie prin care se impune constituirea unei garanți bancare la o bancă ce dispune de un rating financiar «AA» pe termen lung - Acțiune în anulare - Act atacabil - Admisibilitate - Obligația de motivare - Proporționalitate”))
   (2017/C 374/37)
   Limba de procedură: portugheza
   
      Părțile
   
   
      Reclamante: Quimitécnica.com – Comércio e Indústria Química, SA (Lordelo, Portugalia) și José de Mello – Sociedade Gestora de Participações Sociais, SA (Lisabona, Portugalia) (reprezentant: J. Calheiros, avocat)
   
      Pârâtă: Comisia Europeană (reprezentanți: V. Bottka și B. Mongin, agenți, asistați de M. Marques Mendes și A. Dias Henriques, avocați)
   
      Obiectul
   
   Cerere întemeiată pe articolul 263 TFUE prin care se solicită anularea în parte a deciziei pretins cuprinse în scrisoarea contabilului Comisiei din 8 octombrie 2010 privind plata amenzii aplicate reclamantelor pentru încălcarea normelor de concurență prin Decizia C (2010) 5004 final a Comisiei din 20 iulie 2010 privind o procedură de aplicare a articolului 101 TFUE și a articolului 53 din Acordul SEE (cazul COMP/38.886 – Fosfați pentru hrana animalelor), în măsura în care prin scrisoarea menționată se impune constituirea unei garanții la o bancă ce a primit ratingul „AA” pe termen lung drept condiție de admitere a cererii reclamantelor de obținere a unor termene suplimentare pentru plata amenzii care le-a fost aplicată în solidar
   
      Dispozitivul
   
   
               1)
            
            
               Respinge excepția de inadmisibilitate.
            
         
               2)
            
            
               Respinge acțiunea.
            
         
               3)
            
            
               Comisia Europeană suportă propriile cheltuieli de judecată, precum și pe cele efectuate de Quimitécnica.com – Comércio e Indústria Química, SA și de José de Mello – Sociedade Gestora de Participações Sociais, SA aferente procedurii de recurs în fața Curții, precum și procedurii în fața Tribunalului anterioare recursului.
            
         
               4)
            
            
               Quimitécnica.com – Comércio e Indústria Química, José de Mello – Sociedade Gestora de Participações Sociais și Comisia Europeană suportă fiecare propriile cheltuieli de judecată aferente procedurii de trimitere spre rejudecare în fața Tribunalului.
            
         
      (1)  JO C 55, 19.2.2011.